dh-unibe/image-text_koenigsfelden-charters-post-1500 huggingface dataset:
Allen den, die disen brief sehent oder hoͤrent lesen, kùnden wir, Uͦlr₎ von Rùsegge, dem man sprichet von Sigenoͧ, ✳ und Heinr₎ von
Rùsegge, kilchˀre ze Brēgarten, sin vettˀ, fryen, in Kostentzˀ bischtom, ✳ und vˀgehen offenlich ✳ umb den hof ze Woloswile mit dem kilchensatze, mit der vogtey, ✳ mit den gerichtē, twingen und baͤnnē, so zuͦ dem selben hove gehoͤrt ✳ und her Joh̄s von Sengen, korhˀre ze Cur,
und Heinr₎ von Sengen, sin bruͦder, ✳ die beide Berchtoltz von Sengen, seligen, elichen sùne waren, ✳ von uns ze lehen hatten ✳ und ander
ir vorderen von unsˀn vordˀren oͧch ze lehen gehebt hant ✳ und aber unser lehen waz von den edeln hˀren, den ✳ ✳ graven von Habspurg,
daz wir da die selben lehenschaft von den selben zwein bruͦdˀn haben ufgenomen ✳ und haben si ufgeben an der êgenandē gravē hende,
waz wir rechtes von in dar an hatten, ✳ und haben daz getan mit aller der sicherheit und bewˀter gewonheit, ✳ so wir ald dekein edelhˀre sine lehen von sinē mannē uf nemē sol ✳ ald sine lehen an sin obern hant uf geben und sich der lehenschaft und rechtes vˀzihen
mag und sol. ✳ und durch daz die erwirdigē in gotte, dù ✳ ✳ ebtischin und der ✳ ✳ convent des klosters ze Kùngesvelt, Sant
Claren ordens, gefùrdert moͤchten wˀden ze dem koͧffe, den si mit dem vorgenandē hove und dem kilchensatze ze Woloswile mit
allen den gerichten, twingen und baͤnnē, so dar zuͦ gehoͤrt und von den vorgenandē von Sengen gekoͧffet hant, ✳ als die brieve
wol bewisent, so die selben von ✳ ✳ Sengen dar ùber vˀsigelt hant, ✳ so han wir umb unser recht, so wir an dem selben hove und
kilchsatze ze lichēne hatten, von der êgenanden ebtischin und von dem convente ze Kùngesvelt in koͧffes wise enpfangē achtzig
guldin, guͦtˀ Florenˀ, ✳ der unser jetwedˀm viertzig guldin worden sint ✳ und in unsˀn nutz bekeret han, ✳ und loben mit guͦten
tˀwen fùr uns und fùr unser erben, die wir vesteklich her zuͦ binden, enkein lehenschaft noch enkein ander recht zuͦ dem
hove ze Woloswile noch zuͦ dem kilchensatze des selben hoves noch zuͦ der vogtey noch zuͦ den gerichten, twingen noch baͤnen,
noch zuͦ dekeinē stuken, nùtzē noch guͤtern, so dem selben hof zuͦ gehoͤrt ald anhaften mag, ✳ niemˀ an ze sprechēne noch wider
ze vordeˀnne ✳ noch einkein recht dar zuͦ niemˀ mˀe ze habēne noch ze gewīnene mit wortē noch mit werken, mit gerichtē, geistlichen noch weltlichen, noch mit dekeinē sachen, so geistlich ald weltlich persone jemˀ erdenken oder vinden mugen. ✳ und her
ùber ze einer ewigen und waren sicherheit, so han wir disen gegenwùrtigē brief mit unsˀn insigeln offenlich besigelt.
ditz geschach und wart diser brief geben an dem nechsten cinstag nach sant Jacobs tag, des zwelfbotten, in dem
jare, do man von gottes gebùrte zalte drùcehen hundert und vierzig jar, und dar nach in dem achtoden jare.
Königsf. 222
Staatsarchiv
AARGAU
1348
entzeùchùng ùm die lehenschafft
ùnd recht am hoff ✳ kilchensatz
ùnd vogtey zù ✳
Wolenschwyl
A A 15
Köngsfelden bùch tom✳ IV ✳
p✳ 298 ✳
Uͦlr₎ ✳
Heinr₎ ✳
um Rùsegg
dˀ ✳ iij ✳ brief ✳
ùber Wollenswil